
1. VISPĀRĪGĀ INFORMĀCIJA
1.1. Iepirkuma nosaukums, iepirkuma identifikācijas numurs: “Meža meliorācijas sistēmas “Jauncekule” atjaunošanas būvprojekta izstrāde”, ID Nr. SIA RM 2024/58 (turpmāk - Iepirkums).
1.2. Pasūtītājs: SIA “Rīgas meži”, vienotais reģistrācijas nr. 40003982628, O.Vācieša iela 6, k-1, Rīga, LV-   1004, Latvija, Tālrunis:+371 67415710, e-pasts: iepirkumi@rigasmezi.lv.
1.3. Iepirkuma komisija: Pasūtītāja 2023. gada 30. jūnija rīkojuma Nr. SRM-23-69-rs izveidota iepirkuma komisija (turpmāk – Komisija).
1.4. Pretendents: piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
1.5. PVN – pievienotās vērtības nodoklis.
1.6. Apakšuzņēmējs – pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
1.7. Piegādātājs: fiziskā vai juridiskā persona, vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt pakalpojumus. 
1.8. PIL – Publisko iepirkumu likums, redakcijā, kas spēkā iepirkuma uzsākšanas dienā
1.9. Sankciju likums – Starptautisko un Latvijas Republikas nacionālo sankciju likums redakcijā uz Iepirkuma izsludināšanas dienu.
1.10. Iepirkuma priekšmets: Meža meliorācijas sistēmas “Jauncekule” atjaunošanas būvprojekta izstrāde  vajadzībām, ievērojot projektēšanas uzdevuma - tehniskās specifikācijas un iepirkuma līguma noteikumus.
1.11. CPV kods: 71242000-6.
1.12. Pakalpojuma izpildes termiņš: atbilstoši piedāvājumā paredzētajam, bet ne ilgāk kā 12 (divpadsmit) mēneši no līguma spēkā stāšanās dienas. Ātrāks izpildes laiks tiek vērtēts ar punktiem.
1.13. Piegādātājs var iesniegt vienu piedāvājuma variantu par pilnu iepirkuma priekšmetu.
1.14. Kontaktpersona: Evija Rikveile, tel.nr.+371 28673738, e-pasts: iepirkumi@rigasmezi.lv. 
1.15. PIEDĀVĀJUMA NODROŠINĀJUMS: netiek piemērots

2. IEPIRKUMA NOLIKUMS
2.1. Iepirkums tiek rīkots, ievērojot Publisko iepirkumu likuma (turpmāk – PIL) 8.panta kārtībā, ievērojot 2017. gada 28. februāra Ministru kabineta noteikumu Nr.107 „Iepirkumu procedūru un metu konkursu norises kārtība” (turpmāk – MK Noteikumi) un citu publisko iepirkumu regulējošo normatīvo aktu prasības.
2.2. Nolikums ir brīvi un tieši elektroniski pieejams EIS sistēmas e-konkursu apakšsistēmā. EIS sistēmas e-konkursu apakšsistēma ir uzskatāma par Pasūtītāja pircēja profilu PIL izpratnē un tajā tiek publicēta visa normatīvajos aktos noteiktā informācija Iepirkuma ietvaros.
2.3. Informācijas apmaiņa starp Pasūtītāju un ieinteresētajiem Piegādātājiem notiek pa pastu vai elektroniski, izmantojot ieinteresētā Piegādātāja norādīto elektroniskā pasta adresi vai EIS sistēmā. Pretendents nodrošina Pasūtītāja nosūtītu elektronisku dokumentu saņemšanu uz pieteikumā (1. pielikums) un EIS sistēmā norādīto elektroniskā pasta adresi.
2.4. Papildu informāciju ieinteresētais Piegādātājs pieprasa, nosūtot jautājumu Pasūtītājam pa pastu vai iesniedzot personīgi Pasūtītāja birojā O.Vācieša iela 6, k-1, Rīgā, vai nosūtot elektroniski (uz e-pasta adresi vai jautājumu uzdodot EIS sistēmā).
2.5. Ja ieinteresētais Piegādātājs ir laikus pieprasījis papildu informāciju par nolikumā iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām, nosūta atbildi ieinteresētajam Piegādātājam un ievieto atbildi EIS sistēmā pie Iepirkuma sākotnējas publikācijas.
2.6. Papildu informācija par nolikumu pieprasāma tikai nolikumā noteiktajā kārtībā un termiņā. Iepirkuma Nolikumā norādītā persona nesniedz  

3. PIEDĀVĀJUMU IESNIEGŠANAS UN NOFORMĒŠANAS KĀRTĪBA UN PIEDĀVĀJUMU ATVĒRŠANA
3.1.  Piedāvājumi iesniedzami EIS sistēmā, izmantojot EIS sistēmas piedāvātos rīkus, aizpildot EIS sistēmas Iepirkuma sadaļā ievietotās formas un ievadlaukus, kā arī augšupielādējot nolikumā noteiktos dokumentus.
3.2. Piedāvājumi iesniedzami sākot ar dienu, kad paziņojums par līgumu  ir publicēts Iepirkumu uzraudzības biroja mājas lapā www.iub.gov.lv, piedāvājumu iesniegšanas termiņš skatāms attiecīgajā paziņojumā.
3.3. Piedāvājuma iesniegšana ir piegādātāja brīvas gribas izpausme, tāpēc neatkarīgi no Iepirkuma rezultātiem, Pasūtītājs neuzņemas atbildību par piegādātāja izdevumiem un iespējamiem zaudējumiem, kas saistīti ar piedāvājuma sagatavošanu un iesniegšanu.
3.4. Iesniedzot piedāvājumu, pretendents pilnībā atzīst visus Iepirkuma nolikumā konkrētajā Iepirkuma priekšmeta daļā, kurā tas iesniedz savu piedāvājumu (t.sk. tā pielikumos, kuri ir ievietoti EIS e-konkursu apakšsistēmās Konkursa sadaļā), ietvertos nosacījumus.
3.5. Sagatavojot piedāvājumu, visus piedāvājuma dokumentus paraksta pretendenta pārstāvis ar pārstāvības tiesībām, pievienojot pārstāvību apliecinošu dokumentu (skenēts dokumentu oriģināls PDF formātā vai elektroniski parakstīts dokuments).
3.6. Pretendents pēc saviem ieskatiem ir tiesīgs iesniegt dokumentus elektroniskā formātā, parakstot tos ar EIS piedāvāto parakstu vai drošu elektronisku parakstu. Ja dokuments ir parakstīts ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.
3.7. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā. Tehniskais piedāvājums un finanšu piedāvājums jāaizpilda atsevišķā elektroniskā dokumentā ar Microsoft Office 2010 vai līdzvērtīgā (vai jaunākas programmatūras versijas) rīkiem lasāmā formātā.
3.8. Piedāvājums jāsagatavo tā, lai nekādā veidā netiktu apdraudēta EIS e-konkursa apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums satur kādu no Iepirkuma šajā punktā minētajiem riskiem, tas netiek izskatīts.
3.9. Pretendents jebkurā laikā līdz piedāvājumu iesniegšanas termiņa beigām var grozīt vai atsaukt iesniegto piedāvājumu katrā no Iepirkuma priekšmeta daļām, izmantojot attiecīgos EIS pieejamos rīkus, papildus norādot “GROZĪJUMI” vai “ATSAUKUMS”. Pēc piedāvājuma iesniegšanas termiņa beigām pretendents nevar grozīt savu piedāvājumu.
3.10. Piedāvājuma atsaukšanai ir bezierunu raksturs un tā izslēdz pretendentu no tālākās līdzdalības Iepirkumā.
3.11. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. 
3.12. Ārpus EIS sistēmas iesniegtu piedāvājumu Pasūtītājs nepieņem un neatvērtu izsniedz vai nosūta atpakaļ iesniedzējam.
3.13. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem Iepirkuma dokumentos vai par piedāvājumu iesniegšanas termiņa pagarināšanu PIL 35. panta trešās daļas izpratnē.
3.14. Pretendents piedāvājumu izstrādā un iesniedz elektroniski EIS e-konkursu apakšsistēmā šī Konkursa sadaļā, ievērojot šādus noteikumus:
3.14.1. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem;
3.14.2. piedāvājumā iekļautajiem dokumentiem ir jābūt latviešu valodā vai, ja to oriģināli ir svešvalodā, jāpievieno pretendenta apliecināts tulkojums latviešu valodā saskaņā ar Valsts valodas likuma 10. panta trešo daļu un Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”;
3.14.3. piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām;
3.14.4. Pretendents nedrīkst veikt izmaiņas Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas;
3.14.5. piedāvājumā iekļautajiem dokumentiem un to noformējumam ir jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 “Dokumentu izstrādāšanas un noformēšanas kārtība”;
3.14.6. piedāvājumu elektroniski paraksta pretendenta pārstāvēttiesīgais vai pilnvarotais pārstāvis, pēdējā gadījumā pievienojot pilnvaru pretendenta atlases dokumentu daļā pilnvarā precīzi jānorāda pilnvarotajam pārstāvim tiesību un saistību apjoms.
3.14.7. ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildību sadalījumu. Pilnvarojumu pārstāvēt personu apvienību paraksta katras personu apvienībā iekļautās personas pārstāvēttiesīgais vai pilnvarotais pārstāvis;
3.14.8. dokumentus, kas attiecas tikai uz atsevišķu personālsabiedrības biedru vai personu apvienības dalībnieku, paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks, ievērojot Iepirkuma nolikuma 3.14.7. punktā noteikto.
3.15. Piedāvājumu atvēršanas sanāksme
3.15.1. Piedāvājumu atvēršana tiek uzsākta EIS Pasūtītāja pircēja profilā, ne agrāk, kā 4 (četras) stundas pēc piedāvājuma iesniegšanas termiņa beigām;
3.15.2. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā; 
3.15.3. Pēc atvēršanas sanāksmes beigām EIS Pasūtītāja pircēja profilā Pretendentiem būs pieejams no sistēmas ģenerēts saņemto finanšu piedāvājumu apkopojums, norādot informāciju par Pretendentu, piedāvājuma iesniegšanas datumu un laiku  un Pretendenta piedāvāto cenu vai izmaksām.


4. PRETENDENTU KVALIFIKĀCIJAS, TEHNISKĀ UN FINANŠU PIEDĀVĀJUMA PRASĪBAS UN IESNIEDZAMIE DOKUMENTI
Kvalifikācijas prasības (visas pretendentam izvirzītās kvalifikācijas prasības (tostarp iesniedzamie dokumenti) ir pieejamas EIS e-konkursu apakšsistēmā Konkursa sadaļā):
	4.1. Pretendenta kvalifikācijas prasības 
	4.2. Pretendenta kvalifikāciju apliecinoši dokumenti:

	4.1.1. Pretendenta pieteikums dalībai Iepirkumā.

Ārvalstīs reģistrētam pretendentam ir jāiesniedz komersanta amatpersonu saraksts Iepirkuma nolikuma pieteikumā 1. pielikums, norādot pretendentu vai personu, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbības, kas saistītas ar filiāli, vārdu, uzvārdu un citu personu identificējošu informāciju. Minētā informācija iesniedzama arī par personu apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai un apakšuzņēmēja amatpersonām.
	4.2.1. pieteikums par piedalīšanos iepirkumā, kas izstrādāts atbilstoši nolikuma 1. pielikuma veidnei.

	4.1.2. Pretendenta piedāvājumu parakstījusi persona, kurai ir publiski reģistrētas pārstāvības tiesības, vai pilnvarotā persona. 

	4.2.2. pilnvara, kas apliecina personas, kura parakstījusi piedāvājumu, tiesības pārstāvēt attiecīgo pretendentu (ja pārstāvības tiesības nav publiski reģistrētas).Ja Pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir Pretendenta paraksta (pārstāvības) tiesības.

	4.1.3. Pretendents ir reģistrēts atbilstoši pretendenta reģistrācijas valsts normatīvo aktu prasībām (Latvijas Republikas Uzņēmumu reģistra Komercreģistrā, Latvijas Republikas Valsts ieņēmumu dienests (turpmāk – VID) Nodokļu maksātāju reģistrā kā saimnieciskās darbības veicējs vai līdzvērtīgā reģistrā ārvalstīs).
Prasības attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).

	4.2.3. Lai pārbaudītu Iepirkuma nolikuma prasību izpildi, par Latvijas Republikā reģistrētu pretendentu reģistrāciju atbilstoši normatīvo aktu prasībām, Komisija pārbaudīs Uzņēmumu reģistra datubāzē. 
Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, Komisija pārbauda VID mājas lapā sadaļā “Saimnieciskās darbības veicēji, VID reģistrētās juridiskās personas un citas personas”.
 Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām, kā arī komersanta amatpersonu sarakstu saskaņā ar Iepirkuma 4.1.1. punkta prasībām. Šāda veida dokuments nevar būt vecāks par sešiem mēnešiem.

	4.1.4. Pretendentam iepriekšējo 3 (trīs) gadu laikā (t.i. 2021., 2022., 2023.gadā un 2024.gadā līdz piedāvājuma iesniegšanas dienai) ir bijusi pieredze vismaz 3 (trīs) meliorācijas atjaunošanas, pārbūves vai rekonstrukciju objektu projektēšanā, no kuriem vismaz viens ir meža meliorācijas sistēmas objekts.
1) Projektēšanas darbiem ir jābūt pilnībā pabeigtiem un pieņemtiem un nodotiem pasūtītājam uz piedāvājuma iesniegšanas dienu un par tiem ir iespējams saņemt atsauksmi.
2) Pretendenti, kas dibināti vēlāk, uzrāda atbilstošo pieredzi par nostrādāto laiku. 
3) Ja piedāvājumu iesniedz piegādātāju apvienība, šī prasība attiecināma uz piegādātāju apvienības kopējo pieredzi.
4) Ja Pretendents balstās uz citu personu iespējām, tad pretendentam un personām, uz kura iespējām Pretendents balstās, kopā vai atsevišķi jāatbilst šajā punktā noteiktajai prasībai.

	4.2.4. Lai apliecinātu prasības izpildi, Pretendentam jāiesniedz Pretendenta pieredzes apraksts (2.pielikums), un  pasūtītāju atsauksmes vai jebkurus citus  dokumentālus pierādījumus, kas apliecina Nolikuma prasību izpildi.







	4.1.5. Pretendents ir reģistrēts būvkomersantu reģistrā.
	4.2.5. Pasūtītājs informāciju par Latvijas republikā reģistrētiem pretendentiem pārbaudīs publiski pieejamā datu bāzē: http://bis.gov.lv/ Pretendents, kurš nav reģistrēts LR Būvkomersantu reģistrā, iesniedz apliecinājumu, ka uz Līguma noslēgšanas brīdi tas būs reģistrēts LR Būvkomersantu reģistrā.
 Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tā reģistrācijas valsts normatīvo aktu prasībām.  Ja speciālu dokumentu izsniegšanu attiecīgās valsts normatīvie akti neparedz, to var aizstāt ar jebkādiem citiem pierādījumiem, kas apliecina, ka Pretendents ir reģistrēts normatīvajos aktos noteiktā kārtībā.


	4.1.6. Pretendenta rīcībā ir pietiekošā skaitā augsti kvalificēts personāls, lai nodrošinātu pakalpojuma izpildi atbilstoši Pasūtītāja noteiktajām prasībām, tajā skaitā ne mazāk kā viens normatīvajos aktos noteiktā kārtībā sertificēts projektētājs (Meliorācijas sistēmu projektēšanas prakses sertifikātu), kuram iepriekšējo 3 (triju) gadu laikā (t.i. 2021., 2022., 2023.gadā un 2024.gadā līdz piedāvājuma iesniegšanas dienai) ir bijusi pieredze meliorācijas atjaunošanas, pārbūves vai rekonstrukcijas projektēšanā viena vai vairāku līgumu ietvaros vismaz 3 (trijos) objektos, no kuriem vismaz viens ir meža meliorācijas sistēmas projekts.
1) Projektēšanas darbiem ir jābūt pilnībā pabeigtiem un pieņemtiem un nodotiem pasūtītājam uz piedāvājuma iesniegšanas dienu un par tiem ir iespējams saņemt pozitīvu atsauksmi.
	4.2.6. Lai apliecinātu nolikuma prasību izpildi Pretendentam jāiesniedz:
a) piesaistīto speciālistu saraksts brīvā formā;
b) sertificēta projektētāja apliecinājums, kas sagatavots saskaņā ar nolikuma 3.Pielikumā pievienoto veidni.
b) dokumenti, kas apliecina projektētāja pieredzi – pasūtītāja atsauksmes, vai citi dokumenti, kuri ir speciālista rīcībā un apliecina, ka pakalpojums ir pabeigts un pieņemts. 

Pretendents, kurš Līguma izpildē piesaista ārvalstu speciālistus:
a)	no ES vai EEZ valstīm un Šveices iesniedz apliecinājumu, ka tā piesaistīto speciālistu kvalifikācija atbilst speciālista reģistrācijas valsts prasībām noteiktu pakalpojumu sniegšanai, kā arī gadījumā, ja pretendentam tiks piešķirtas Līguma slēgšanas tiesības, tas ne vēlāk kā desmit darbdienu laikā no lēmuma par Līguma slēgšanas tiesību piešķiršanu pieņemšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu LR reglamentētā profesijā;
b)	no trešajām valstīm, pirms Līguma slēgšanas iesniedz dokumentus, kas apliecina ārvalstu speciālista profesionālās kvalifikācijas atbilstību LR noteiktajām prasībām.
Visi pretendenti, kuri piesaista ārvalstu speciālistus uz sava rēķina nodrošina atbildīgā projekta izstrādātāja saziņu ar Pasūtītāju latviešu valodā.

	4.1.7. Būvspeciālistam, kas veiks būvprojekta vadītāja pienākumus, vai būvkomersantam, kas nodarbina konkrēto būvspeciālistu, līguma slēgšanas gadījumā pretendents nodrošina civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumu Nr. 502 „ Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu ” prasībām.
	4.2.7. Lai apliecinātu Nolikuma prasības izpildi, Pretendentam jāiesniedz Apliecinājums par prasības izpildi (sagatavots brīvā formā).

	4.1.8. Apakšuzņēmēju piesaistes nosacījumi:
Pretendents, iesniedzot piedāvājumu, norāda tās līguma daļas, kuras Pretendents nodos izpildei apakšuzņēmējiem, ja apakšuzņēmējam (apakšuzņēmēja apakšuzņēmējam) nododamās līguma daļas vērtība ir vismaz 10 000 euro.
Apakšuzņēmēja sniedzamo Pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo Pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
	4.2.8. Lai apliecinātu Nolikuma prasības izpildi Pretendentam jāaizpilda Iepirkuma 1.pielikuma attiecīgā sadaļa.
 Pēc Līguma slēgšanas tiesību piešķiršanas un ne vēlāk kā uzsākot Līguma izpildi, piegādātājs iesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojuma sniegšanā.


	4.1.9. Ja piedāvājumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem.
Vienošanās dokumentā jānorāda katra piegādātāju apvienības dalībnieka darbu veikšanas daļa procentos un katra dalībnieka atbildības apjoms.
Piegādātāju apvienībai 15 (piecpadsmit) darba dienu laikā no dienas, kad saskaņā ar Publisko iepirkumu likuma regulējumu Pasūtītājs ir tiesīgs slēgt iepirkuma līgumu, pēc savas izvēles jāizveido pilnsabiedrība vai jānoslēdz sabiedrības līgums, vienojoties par apvienības dalībnieku atbildības sadalījumu.
	4.2.9. Lai apliecinātu Nolikuma prasības izpildi Pretendentam jāaizpilda Iepirkuma 1.pielikuma attiecīgā sadaļa.
4.2.9.1. Ja pieteikumu iesniedz personu apvienība, papildus pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. 
4.2.9.2. Līgumā (vienošanās) jāiekļauj šāda informācija:
a)	piegādātāju apvienības dibināšanas mērķis un līguma darbības (spēkā esamības) termiņš;
b)	katra apvienības dalībnieka Līguma daļa, tiesības un pienākumi;
c)	apliecinājums, ka visi personu apvienību dalībnieki, uz kuru saimnieciskajām un finansiālajām iespējām piegādātājs balstās un kuri būs atbildīgi par līguma izpildi, ir solidāri atbildīgi par līguma izpildi gadījumā, ja pretendentam tiks piešķirtas Līguma slēgšanas tiesības, norādot katra dalībnieka līguma darbu daļu;
d)	informācija par piegādātāju apvienības vadošo dalībnieku;
e) pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu.

	4.1.10. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.
Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi.
Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 
Pretendents, kā arī personas, uz kuras iespējām pretendents balstās, dokumentu parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
	4.2.10. Lai apliecinātu Nolikuma prasības izpildi Pretendentam jāaizpilda  Iepirkuma 1.pielikuma attiecīgā sadaļa un jāiesniedz Personas, uz kuras iespējām pretendents balstās, rakstisks apliecinājums par piedalīšanos  Iepirkumā, kā arī apliecinājums nodot pretendenta rīcībā Līguma izpildei nepieciešamos resursus gadījumā, ja ar pretendentu tiek noslēgts Līgums.
Ja pretendents, iesniedzot pieteikumu, balstās uz citu komersantu tehniskām un profesionālām iespējām, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina nepieciešamo resursu nodošanu pretendenta rīcībā.
Ja pretendents, iesniedzot pieteikumu, balstās uz citu komersantu saimnieciskajām vai finansiālajām iespējām, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina šo komersantu sadarbību konkrētā Līguma izpildei, norādot, ka pretendents un attiecīgā persona būs solidāri atbildīgi.

	PRASĪBAS TEHNISKAJAM PIEDĀVĀJUMAM UN TO IZPILDI APLIECINOŠIE DOKUMENTI:

	4.1.11. Tehniskā piedāvājuma atbilstība:
4.1.11.1. Pretendents var nodrošināt kvalitatīvu pakalpojuma izpildi atbilstoši Tehniskā specifikācijā - projektēšanas uzdevumā norādītajiem nosacījumiem;
4.1.11.2. Tehniskajam piedāvājumam jāatspoguļo pretendenta piedāvājums Tehniskās specifikācijas prasību realizācijai tādā detalizācijas pakāpē, kas apliecina Pretendenta izpratni par attiecīgās prasības izpildes nodrošināšanu un vienlaikus ļauj Komisijai pārliecināties par pakalpojumu atbilstību tehniskās specifikācijas prasībās norādītajām Pasūtītāja vajadzībām.

	4.2.11. Lai apliecinātu prasības izpildi, Pretendentam jāiesniedz:
1) Tehnisko piedāvājumu, kas sagatavots atbilstoši nolikuma 4. pielikumā pievienotajai veidnei;
2)  darbu organizācijas aprakstu (brīvā formā) detalizēti atspoguļojot kā tiks organizēta pakalpojumu izpilde, lai nodrošinātu tā atbilstību pasūtītāja izvirzītajām kvalitātes prasībām un iekļautos piedāvājumā norādītajā termiņā.

Vēršam uzmanību, ka pasūtītāja prasību pārkopēšana neapliecina pretendenta izpratni par prasības izpildes nodrošināšanu, kā arī neļauj komisijai pārliecināties par pakalpojuma atbilstību pasūtītāja vajadzībām.

Pasūtītāja prasību pārkopēšana neapliecina Pretendenta izpratni par prasības izpildi un neļauj komisijai pārliecināties par piedāvājuma atbilstību pasūtītāja vajadzībām.

	PRASĪBAS FINANŠU PIEDĀVĀJUMAM UN TO IZPILDI APLIECINOŠIE DOKUMENTI:

	4.1.12. Pretendents iesniedz Finanšu piedāvājumu atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām, aizpildot atbilstošās Finanšu piedāvājuma formas ailes.
Pretendents nedrīkst veikt izmaiņas Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas.

	4.2.12. Lai apliecinātu Nolikuma prasības izpildi, Pretendentam jāiesniedz:
4.2.12.1. Finanšu piedāvājums, kas sagatavots atbilstoši nolikuma 5. pielikumā pievienotajai veidnei.
4.2.12.2. Piedāvātajā cenā Pretendents iekļauj:
a) Piedāvāto pakalpojumu vērtību;
b) visus valsts un pašvaldību noteiktos nodokļus un nodevas, izņemot pievienotās vērtības nodokli;
c) visas saistītās izmaksas, kas nepieciešamas, lai nodrošinātu pakalpojumus atbilstoši Nolikuma noteikumiem.
4.2.12.3. Piedāvājuma cena ir jāaprēķina un jānorāda ar precizitāti 2 (divas) zīmes aiz komata. 

	4.3. Eiropas vienotais iepirkuma procedūras dokuments (turpmāk – Vienotais dokuments).

	4.3.1. Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai Iepirkuma dokumentos noteiktajām pretendentu atlases prasībām. Vienotais dokuments pieejams: http://espd.eis.gov.lv . 
4.3.2. Ja Pretendents izvēlējies iesniegt Vienoto dokumentu, lai apliecinātu, ka tas atbilst paziņojumā par līgumu vai Iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai Iepirkuma dokumentos noteiktajām prasībām, un par tā norādīto apakšuzņēmēju, kura sniedzamo Pakalpojumu vērtība ir vismaz 10 000 euro no Iepirkuma līguma vērtības.
4.3.3. Aizpildot ESPD dokumenta veidlapu, obligāti jāaizpilda veidlapas IV daļas A – D iedaļas.
4.3.4. Piegādātāju apvienība iesniedz atsevišķu Vienoto dokumentu par katru tās dalībnieku.
4.3.5. Piegādātājs var iesniegt Vienoto dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.



4.4. Pasūtītājam jebkurā Iepirkuma stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma dokumentos noteiktajām pretendentu atlases prasībām.
4.5. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
5. PIEDĀVĀJUMU NOVĒRTĒŠANAS UN IZSLĒGŠANAS KĀRTĪBA
5.1. Pretendentu atlasi un piedāvājumu atbilstības pārbaudi Komisija veic slēgtā sēdē bez Pretendentu un to pārstāvju klātbūtnes. 
5.2. Komisija pēc Iepirkuma nolikumā noteiktajām piedāvājuma noformējuma prasībām (3.daļa) pārbauda piedāvājuma noformējumu, tajā skaitā, vai Pretendenta piedāvājumā ir iekļauti visi Iepirkuma nolikumā noteiktie   dokumenti.  Būtiska   piedāvājuma   noformējuma   neatbilstība   nolikuma   prasībām  ir pamats Pretendenta noraidīšanai un Pretendenta piedāvājuma neizskatīšanai.
5.3. Komisija ir tiesīga pretendentu kvalifikācijas atbilstības pārbaudi (4.daļa) veikt tikai tam pretendentam, kuram būtu piešķiramas iepirkuma līguma slēgšanas tiesības. 
5.3.1. Ja iesniegtajos dokumentos ietvertā informācijas par pretendenta kvalifikāciju ir neskaidra vai nepilnīga, Pasūtītājs pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju. 
5.3.2. Pretendenta neatbilstība kādai no Nolikuma 4.punktā noteiktajām prasībām, vai Nolikumā pieprasītās informācijas nesniegšana ir pamats attiecīgā Pretendenta izslēgšanai no turpmākās dalības Iepirkumā un Pretendenta piedāvājuma neizskatīšanai
5.4. Tehnisko piedāvājumu pārbaudes laikā komisija izvērtē Pretendenta tehniskā piedāvājuma atbilstību tehniskajām specifikācijām un nolikuma prasībām. 
5.4.1. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā piedāvājumā iekļautā informācija. 
5.4.2. Pretendenta tehniskais piedāvājums tiks noraidīts un netiks tālāk izvērtēts, ja Komisija konstatē, ka tehniskais piedāvājums neatbilst tehniskās specifikācijas vai citām nolikuma prasībām, nav iesniegti tehniskā piedāvājuma dokumenti, vai tie un to saturs neļauj objektīvi noteikt piedāvājuma atbilstību nolikuma un tehniskās specifikācijas prasībām.
5.5. Finanšu piedāvājuma vērtēšanas laikā Komisija pārbauda, vai iesniegtais piedāvājums atbilst nolikumā izvirzītajām prasībām un vai piedāvājumā nav aritmētisku kļūdu. Ja Pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu Pasūtītājs paziņo pretendentam, kura pieļautās kļūdas labotas. Paziņojumu par aritmētiskajām kļūdām Pasūtītājs nosūtīs uz pretendenta piedāvājumā saziņai ar Pasūtītāju norādīto e-pasta adresi, PIL 37.panta ceturtajā daļā noteiktajā kārtībā. Vērtējot finanšu piedāvājumu, pasūtītājs ņem vērā labojumus. 
5.6. Ja piedāvājumu vērtēšanas laikā Komisija konstatē, ka kāds no Pretendentiem iesniedzis piedāvājumu, kas varētu būt nepamatoti lēts, lai pārliecinātos, ka Pretendents nav iesniedzis nepamatoti lētu piedāvājumu, Komisija var pieprasīt Pretendentam detalizētu paskaidrojumu par būtiskiem piedāvājuma nosacījumiem, tajā skaitā par īpašiem nosacījumiem, tehnoloģijām vai cita veida nosacījumiem, kas ļauj piedāvāt šādu cenu, tajā skaitā, arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās.
5.7. Ja Komisija konstatē, ka Pretendents iesniedzis nepamatoti lētu piedāvājumu, Komisija to izslēdz no turpmākās dalības iepirkumā PIL 53. pantā noteiktajā kārtībā.
5.8. Pēc finanšu piedāvājuma atbilstības pārbaudes, Komisija no nolikuma prasībām atbilstošiem piedāvājumiem izvēlas saimnieciski izdevīgāko piedāvājumu. 
5.9. Piedāvājuma izvēles kritērijs:
5.9.1. Piedāvājuma izvērtēšanas kritērijs ir saimnieciski visizdevīgākais piedāvājums.
5.9.2. Par saimnieciski visizdevīgāko piedāvājumu tiks atzīts un līguma slēgšanas tiesības tiek piešķirtas piedāvājumam, kuram piešķirts augstākais punktu skaits vērtējot zemāk norādītos kritērijus:
	Vērtēšanas kritēriji
	Apraksts
	Maksimālais punktu skaits

	A
	Pakalpojuma cena EUR bez PVN
	65

	Zemākās cenas piedāvājums saņem maksimālo punktu skaitu, pārējie tiek aprēķināti pēc formulas:

Visi vērtējumi nepieciešamības gadījumā tiek matemātiski noapaļoti ar precizitāti līdz diviem cipariem aiz komata.

	B
	Projekta izstrādes laiks
	20

	Tiek vērtēts Pretendenta piedāvātais projekta izstrādes gala termiņš. Salīdzina un vērtē tehniskajā piedāvājumā norādīto vērtību.
20 punkti tiks piešķirti, ja Pretendents piedāvā veikt projekta izstrādi 8 (astoņos) mēnešos vai īsākā laika periodā.
15 punkti tiks piešķirti, ja Pretendents piedāvā veikt projekta izstrādi 9 (deviņos) mēnešos.
10 punkti tiks piešķirti, ja Pretendents piedāvā veikt projekta izstrādi 10 (desmit) mēnešos.
5 punkti tiks piešķirts, ja Pretendents piedāvā veikt projekta izstrādi 11 (vienpadsmit) mēnešos;
1 punkts tiks piešķirts, ja Pretendents piedāvā veikt projekta izstrādi 12 (divpadsmit) mēnešos.
Ja Pretendents piedāvā veikt projekta izstrādi vairāk kā 12 (divpadsmit) mēnešos, piedāvājums tiek noraidīts.
Norādītais vērtējums nav kumulatīvs – tiek piemērots tikai viens no minētajiem vērtējumiem.
Ja pretendents piedāvātais projekta izstrādes termiņš noteikts nepilnos mēnešos, piemēram, seši mēneši un divas nedēļas, tad vērtēšanas vajadzībām lielumi tiek apaļoti uz augšu līdz pilnam mēnesim un šādā gadījumā vērtējamais lielums būs septiņi mēneši.

	C
	Speciālista pieredze
	15

	Par katru pieredzes objektu papildus Nolikuma 4.1.6. punktā noteiktajam minimālajam objektu skaitam, tiek piešķirti 3 (trīs) punkti, ja objektā nodrošināta meliorācijas sistēmu būvprojektu izstrāde (atjaunošana, pārbūve vai rekonstrukcija) vai 5 (pieci) punkti, ja objektā nodrošināta meža meliorācijas sistēmas būvprojektu izstrāde (atjaunošana, pārbūve vai rekonstrukcija). Maksimālais punktu skaits šajā kritērijā ir 15 punkti.
Objekti, ar kuriem speciālists nodrošina Nolikuma 4.1.6.punkta norādīto pamata pieredzes prasību izpildi, ar punktiem netiek vērtēti.

	



5.9.3. Ja komisija, pirms pieņem lēmumu par iepirkuma līguma slēgšanu, konstatē, ka vairāku Pretendentu piedāvājumi ir saimnieciski izdevīgākie, tad Komisija: 
5.9.3.1. Līguma slēgšanas tiesības piešķir tam Pretendentam, kurš saņēmis augstāku punktu skaitu projekta izstrādes kritērijā B;
5.9.3.2. ja uzvarētāju nevar noteikt piemērojot 5.9.3.1.punkta nosacījumus, tad izvēlas tā Pretendenta piedāvājumu, kurš ieguvis augstāku punktu skaitu Speciālista pieredzes kritērijā C;
5.9.3.3. ja uzvarētājs nav nosakāms piemērojot Nolikuma 5.9.3.1.punktā un 5.9.3.2.punktā noteikto kārtību, tad Pasūtītājs organizē izlozi starp vienādu punktu skaitu saņēmušajiem  Pretendentiem. 
5.10. Ja nolikuma prasībām atbilstošu piedāvājumu ir iesniedzis viens pretendents, iepirkuma komisijai ir tiesības atzīt pretendentu par uzvarētāju iepirkumā, ja pretendenta piedāvājums atbilst Nolikuma prasībām, ņemot vērā, ka pasūtītājs pirms Iepirkuma procedūras izsludināšanas ir rīkojis PIL 18. panta 2.1 daļas prasībām atbilstošu apspriedi ar piegādātājiem. 
5.11. Pretendenta vai tā piedāvājuma būtiska neatbilstība kādai no iepirkuma nolikumā noteiktajām prasībām, iepirkuma nolikumā noteikto dokumentu neiesniegšana, vai tādu dokumentu iesniegšana, kas nepamato pretendenta atbilstību visām iepirkuma nolikumā noteiktajām prasībām, ir pamats pretendenta piedāvājuma noraidīšanai un tā tālākai nevērtēšanai.
5.12. Pretendentu izslēgšanas noteikumu pārbaudes kārtība:
5.12.1. Pirms lēmuma pieņemšanas par līguma slēgšanas tiesību piešķiršanu, iepirkuma Komisija attiecībā uz katru Pretendentu, kuram būtu piešķiramas līguma slēgšanas tiesības, veic pārbaudi par PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā norādīto Pretendentu izslēgšanas gadījumu esību PIL 42. pantā noteiktajā kārtībā (ievērojot PIL 43. pantā par uzticamības nodrošināšanai iesniegto pierādījumu vērtēšanu noteikto regulējumu lēmuma pieņemšanā). 
5.12.2. Atbilstoši PIL 43.pantā noteiktajam, ja Komisija veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tā pieņem lēmumu neizslēgt attiecīgo pretendentu no dalības Iepirkuma procedūrā. Ja veiktie pasākumi ir nepietiekami, Komisija pieņem lēmumu izslēgt pretendentu no tālākas dalības iepirkuma procedūrā. 
5.13. Sankciju likuma attiecināmība: Pirms lēmuma pieņemšanas par līguma slēgšanas tiesību piešķiršanu, Komisija attiecībā uz katru Pretendentu, kuram būtu piešķiramas līguma slēgšanas tiesības, veic pārbaudi par Starptautisko un Latvijas Republikas nacionālo sankciju likuma 11.1 panta pirmajā daļā minēto Pretendentu izslēgšanas gadījumu vai citos normatīvajos aktos noteikto Eiropas Savienības vai Ziemeļatlantijas līguma organizācijas dalībvalsts sankciju, kas liedz noslēgt iepirkumu līgumu, esību.

6. IEPIRKUMA LĪGUMA NOSLĒGŠANAS KĀRTĪBA
6.1. Ja Pretendentam tiek piešķirtas iepirkuma līguma slēgšanas tiesības, pēc PIL noteiktā nogaidīšanas termiņa beigām, ar to tiek noslēgts iepirkuma līgums. Iepirkuma līguma galīgā redakcija tiek izstrādāta, pamatojoties uz tehniskā specifikācijā iekļautajiem noteikumiem, Iepirkuma uzvarētāju piedāvājumu un nolikumam pievienoto iepirkuma līguma projektu. 
6.2. Pretendentam, kuram piešķirtas tiesības slēgt iepirkuma līgumu, jāparaksta iepirkuma līgums ne vēlāk kā 5 (piecu) dienu laikā, skaitot no dienas, kad Pasūtītājs nosūtījis Pretendentam uzaicinājumu noslēgt iepirkuma līgumu. Gadījumā, ja Pretendents, ne Pasūtītāja vainas dēļ, neparaksta iepirkuma līgumu minētajā termiņā, uzskatāms, ka Pretendents atteicies no iepirkuma līguma slēgšanas. 
6.3. Ja kāds Pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, Komisija pieņem lēmumu slēgt iepirkuma līgumu ar nākamo Pretendentu, kura piedāvājums ir saimnieciski visizdevīgākais. 
6.4. Noslēgtā Līguma pamatteksts, kā arī visi to grozījumi un papildinājumi ir brīvās pieejamības informācija PIL noteiktajā apjomā.
6.5. Iesniedzot piedāvājumu, Pretendents apliecina, ka ir iepazinies ar nolikumā iekļautajiem iepirkuma līguma nosacījumiem, pieņem tā noteikumus un gadījumā, ja tiks piešķirtas tiesības slēgt iepirkuma līgumu, apliecina gatavību uzņemties un pildīt visas paredzētās saistības.
7. KOMISIJA, TĀS TIESĪBAS UN PIENĀKUMI
7.1. Komisijas tiesības:
7.1.1. Komisijai jebkurā iepirkuma procedūras stadijā ir tiesības prasīt, lai Pretendents iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām Pretendentu atlases prasībām. Komisija nepieprasa tādus dokumentus un informāciju, kas jau ir tās rīcībā vai pieejama publiskās datu bāzēs.
7.1.2. ja Pasūtītājam rodas šaubas par iesniegtās dokumenta kopijas autentiskumu, tas pieprasa, lai Pretendents uzrāda dokumenta oriģinālu vai iesniedz apliecinātu dokumenta kopiju.
7.1.3. piedāvājumu vērtēšanas gaitā Komisijai ir tiesības pieprasīt, lai tiek izskaidrota tehniskajā un finanšu piedāvājumā iekļautā informācija.
7.1.4. piedāvājumu vērtēšanas gaitā Komisijai ir tiesības pieprasīt, lai Pretendents iesniedz apliecinājumu tam, ka piedāvājumu izstrādājis neatkarīgi.
7.1.5. Komisija labo aritmētiskās kļūdas finanšu piedāvājumos.
7.1.6. Komisija ir tiesīga pieņemt lēmumu izbeigt iepirkumu bez rezultāta, ja netika iesniegti piedāvājumi vai iesniegtie piedāvājumi neatbilst nolikumā noteiktajām prasībām, kā arī citos gadījumos saskaņā ar PIL. 
7.1.7. Komisija ir tiesīga pārtraukt iepirkumu jebkurā brīdī, ja tam ir objektīvs pamatojums.
7.2. Komisijas pienākumi:
7.2.1. Komisija nodrošina iepirkuma procedūras norises dokumentēšanu.
7.2.2. Komisija nodrošina brīvu un tiešu elektronisku pieeju iepirkuma procedūras dokumentiem EIS e-konkursu apakšsistēmā, kā arī iespēju ieinteresētajiem piegādātājiem iepazīties pie Pasūtītāja uz vietas ar iepirkuma procedūras dokumentiem, sākot ar attiecīgās iepirkuma procedūras izsludināšanas brīdi.
7.2.3. Komisija vērtē Pretendentus un to iesniegtos piedāvājumus saskaņā ar Publisko iepirkumu likumu, publisko iepirkumu norisi regulējošajiem Ministru kabineta noteikumiem, iepirkuma procedūras dokumentiem, kā arī citiem normatīvajiem aktiem. 
7.2.4. ja Komisija konstatē, ka piedāvājumā ietvertā vai Pretendenta iesniegtā informācija vai dokuments ir neskaidrs vai nepilnīgs, tā pieprasa, lai Pretendents vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. Termiņu nepieciešamās informācijas vai dokumenta iesniegšanai nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai. Ja Komisija ir pieprasījusi izskaidrot vai papildināt piedāvājumā ietverto vai Pretendenta iesniegto informāciju, bet Pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc tās rīcībā esošās informācijas. 

8. PRETENDENTU TIESĪBAS UN PIENĀKUMI
8.1. Piedalīšanās Iepirkumā ir Pretendenta brīvas gribas izpausme. Piedāvājuma iesniegšana apliecina Pretendenta piekrišanu šī nolikuma noteikumiem un tajos ietvertajām prasībām.
8.2. Pretendentam ir tiesības:
8.2.1. līdz piedāvājumu iesniegšanas termiņa beigām grozīt vai jebkurā Iepirkuma stadijā atsaukt iesniegto piedāvājumu pilnībā vai daļēji, rakstiski par to paziņojot Komisijai. Paziņojums par grozījumiem piedāvājumā un piedāvājuma atsaukums sagatavojams un iesniedzams tāpat kā piedāvājums.
8.2.2. pieprasīt papildu informāciju par nolikumu, ievērojot nolikuma noteikumus;
8.2.3. piedāvājumā noteikt, kura no piedāvājumā ietvertās informācijas ir komercnoslēpums vai konfidenciāla informācija, pamatojoties uz PIL 14.panta otro daļu, un Pasūtītājam to nebūs tiesības atklāt citiem pretendentiem.
8.3. Pretendentam ir pienākumi:
8.3.1. izstrādāt piedāvājumu atbilstoši nolikuma noteikumiem un ievērot Pasūtītāja norādījumus attiecībā uz nolikumam pievienoto veidņu aizpildīšanu. Gadījumā, ja Pretendents konstatē pretrunas nolikumā, par tām Pretendentam ir pienākums informēt Pasūtītāju un prasīt skaidrojumu;
8.3.2. nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
8.3.3. Pasūtītāja noteiktajā termiņā sniegt atbildes uz Komisijas pieprasījumu par piedāvājumā ietvertās informācijas precizēšanu un iesniegt pieprasītos dokumentus;
8.3.4. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Iepirkuma rezultātiem;
8.3.5. sekot līdzi EIS tīmekļvietnē https://www.eis.gov.lv/EKEIS/Supplier/Organizer/1358 e-konkursu apakšsistēmā publicētajai informācijai par Konkursu;
8.3.6. saņemot uzaicinājumu slēgt Iepirkuma līgumu, Pasūtītāja uzaicinājumā norādītajā termiņā noslēgt Iepirkuma līgumu.
9. PERSONAS DATU APSTRĀDE
9.1. Pretendentu piedāvājumos iekļautos personas datus Pasūtītājs apstrādās nolūkā: pakalpojumu iegāde un saņemšana Pasūtītāja darbības nodrošināšanas vajadzībām. Iepirkumā iesniegtie personas dati tiks apstrādāti, glabāti un Publisko iepirkumu likumā noteiktajos gadījumos nodoti Iepirkumu uzraudzības birojam un/vai Eiropas Savienības Oficiālajam Vēstnesim un/vai Administratīvajai rajona tiesai atbilstoši Publisko iepirkumu likumā un citos normatīvajos aktos noteiktajām prasībām šādai datu apstrādei, ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un citos normatīvajos aktos noteiktās prasības.
9.2. Pretendentu piedāvājumos iekļautie personas dati var tikt izmantoti komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz publisko iepirkumu procesa nodrošināšanu, veikšanai. Plašāka informācija par personas datu apstrādi pieejama Pasūtītāja tīmekļa vietnes www.rigasmezi.lv apakšsadaļā: Publiskojamā informācija – Personas datu apstrāde – Privātuma paziņojums ārējiem datu subjektiem.
10. PIELIKUMI:
1. pielikums – Pieteikums;
2. pielikums – Pretendenta kvalifikācijas apliecināšanas veidlapa;
3.pielikums – Speciālista kvalifikācijas apliecināšanas veidlapa;
4. pielikums – Tehniskais piedāvājums;
5. pielikums – Finanšu piedāvājums;
6. pielikums  - Projektēšanas uzdevums ar pielikumiem:
7. pielikums  - Līguma projekts.

